Johnny Kidd & the Pirates

Johnny Kidd & the Pirates var en rock'n'roll-gruppe som hadde mange hits mens de var aktive 1959-66, med «Shakin' All Over» som den mest kjente. Bandet fortsatte som The Pirates uten vokalist og låtskriver Johnny Kidd noen måneder i 1966. Kidd opptrådte med et backingband som etter hvert fikk navnet The New Pirates. Den eneste singelen deres kom ut i november 1966, måneden etter at Kidd omkom i en trafikkulykke.


== Johnny Kidd ==
Frederick Albert Heath (23. desember 1939 - 7. oktober 1966) fremførte skiffle-covere og egne komposisjoner med flere forskjellige band før han gjorde rockabilly som appelerte til teddy boys med artistnavnet Johnny Kidd som frontmann for Johnny Kidd & the Pirates. Han spilte inn demoversjoner av «Shake, Rattle & Roll» og sin egen «She’s My Blood Red Beauty» med The Five Nutters i 1957, som i 2015 ble utgitt på CD. De neste bandene hans var Fabulous Freddie Heath Band og Mike West Group. Sistnevnte utviklet seg til Johnny Kidd & the Pirates, et bandnavn de skal ha blitt tildelt av en EMI-ansatt. Etter skiffle og rockabilly, kastet Kidd seg på merseybeat i kjølvannet av The Beatles og spilte like før han døde inn soul.


== Sceneopptreden ==
Johnny Kidd & the Pirates hadde et visuelt sceneshow med pirattematikk. Kidd hadde lapp for øyet og huggert. Det fantes andre band i deres samtid som opptrådte med en blanding av populærmusikk og tematiske sceneshow, som Nero and The Gladiators (skjørt og sandaler) og Lord Sutch and The Savages (likkiste, vampyrtenner og blod), et fenomen som fortsatte i diverse varianter, med for eksempel David Bowie.


== Senere konstellasjoner ==
I tillegg til The Pirates uten Johnny Kidd i 1966, gjenoppsto The New Pirates som The Pirates i 1976. Bandmedlemmer har opptrådt med materialet under forskjellige navn. Sønn av gitaristen Joe Moretti sr., Joe Moretti jr., har sammen med sangeren Kidd Kane dannet bandet Kidd Kane & the Pirates hvor bassist Brian Gregg og trommeslager Clem Cattini fra Johnny Kidd & the Pirates også er med.


== Diskografi ==
Singler av Johnny Kidd & the Pirates«Please Don't Touch» / «Growl» (mai 1959) (His Master's Voice 45-POP 615)
«If You Were the Only Girl in the World» / «Feelin'» (desember 1959) (His Master's Voice 45-POP 674) (a-siden angitt som Johnny Kidd with Chorus and Orchestra)
«You Got What It Takes» / «Longin' Lips» (januar 1960) (His Master's Voice 45-POP 698)
«Shakin' All Over» / «Yes Sir, That's My Baby» (juni 1960) (His Master's Voice 45-POP 753)
«Restless» / «Magic of Love» (september 1960) (His Master's Voice 45-POP 790)
«Linda Lu» / «Let's Talk About Us» (mars 1961) (His Master's Voice 45-POP 853)
«Please Don't Bring Me Down» / «So What» (september 1961) (His Master's Voice 45-POP 919)
«Hurry On Back to Love» / «I Want That» (januar 1962) (His Master's Voice 45-POP 978) (artist angitt som Johnny Kidd with The Michael Sammes Singers and Orchestra)
«A Shot of Rhythm and Blues» / «I Can Tell» (november 1962) (His Master's Voice 45-POP 1088)
«I'll Never Get Over You» / «Then I Got Everything» (juni 1963) (His Master's Voice POP 1173)
«Hungry for Love» / «Ecstasy» (november 1963) (His Master's Voice POP 1228)
«Always and Ever» / «Dr. Feelgood» (april 1964) (His Master's Voice POP 1269)
«Jealous Girl» / «Shop Around» (juni 1964) (His Master's Voice POP 1309)
«Whole Lotta Woman» / «Your Cheatin' Heart» (Oct 1964) (His Master's Voice POP 1353)
«The Birds and the Bees» / «Don't Make the Same Mistake As I Did» (februar 1965) (His Master's Voice POP 1397)
«Shakin' All Over» (nyinnspilling) / «Gotta Travel On» (mai 1965) (His Master's Voice POP 1424)
«It's Gotta Be You» / «I Hate to Get Up in the Morning» (april 1966) (His Master's Voice POP-1520)
«Send for That Girl» / «The Fool» (november 1966) (His Master's Voice POP 1559)Singler av The Pirates«My Babe» / «Castin' My Spell» (januar 1964) (His Master's Voice POP 1250)
«Shades of Blue» / «Can't Understand» (juli 1966) (Polydor 56712)
«Sweet Love on My Mind» (live) / «You Don't Own Me» / «Don't München It» (september 1977) (Warner Bros. K 17002)EP-er av Johnny Kidd & the PiratesShakin' All Over: «Please Don't Touch» / «Shakin' All Over» / «Restless» / «You Got What It Takes» (desember 1960) (His Master's Voice 7EG 8628)
Johnny Kidd: «I'll Never Get Over You» / «Then I Got Everything» / «Hungry for Love» / «A Shot of Rhythm and Blues» (desember 1963) (His Master's Voice 7EG 8834)


== Referanser ==